b'\n_START_ARTICLE_\nSentrong Pangkultura ng Korea sa Pilipinas\n_START_SECTION_\nSilid-aralan sa pag-aaral ng Hangul\n_START_PARAGRAPH_\nMay kakayahang maglulan ng 25 na mag-aaral, dito ginaganap ang pagtuturo ng Hangul sa apat na antas - Basic, Elementary 1at 2, at Advanced. Sa hinaharap, dito magaganap ang pagtuturo ng Tagalog para sa mga residenteng Koreano.\n_START_SECTION_\nSilid aralan Pangkalinangan\n_START_PARAGRAPH_\nMatutunghayan dito ang mga tradisyunal na instrumentong musikal kagaya ng kayagum at gong, kasuotang pambabae at panlalaki (Hanbok) at iba pang gawang-sining. Dito kalimitang isinasagawa ang mga interaksiyong kultural, at kasya dito ang may 40 katao.\n_START_SECTION_\nSilid aklatan\n_START_PARAGRAPH_\nNakalagak dito ang 2,500 aklat tungkol sa ibat-ibang paksa. Kabilang din ang DVDs ng ilang mga tanyag na Korean telenobela at konsiyerto ng mga sikat na KPOP entertainers at CDs ng mga tradisyunal at makabagong musika at awitin.\n_START_SECTION_\nBulwagang Hallyu\n_START_PARAGRAPH_\nAng Korean Wave o Hallyu Hall ay pinagdarausan ng mga pagtatanghal ng pelikula, konsiyerto at pagpapakitang-gawa sa pagluluto, laro, sining, at crafts. Gayundin, dito isinasagawa ang mga pagsasanay sa sayaw, awit, at taekwondo. Kasya dito ang humigit-kumulang 100 katao.\n_START_SECTION_\nLugar para sa Pagtatanghal\n_START_PARAGRAPH_\nIsa itong malawak na espasyo sa gitna ng sentro na itinalaga sa pagtatanghal ng mga katutubo at napapanahong Sining Koreano. Natapos noong Pebrero 2012 ang eksibit na Jogakbo.\n_START_SECTION_\nKusina\n_START_PARAGRAPH_\nSa silid na ito na kasya ang hanggang 15 mag-aaral isinasagawa ang pagtuturo ng lutuing Koreano. Kumpleto ito sa mga kasangkapan at kagamitan sa pagluluto.'